एमएस धोनी के स्टाइल में उखाड़ा विकेट, हैरान रह गया खिलाड़ी, बोला- 'ये तो MSD स्टाइल है...' देखें VIDEO  
डेविड मिलर ने एमएस धोनी के स्टाइल में उखाड़ा विकेट.
मिलर की स्टम्पिंग देखकर हैरान रह गए फाफ डुप्लेसिस.
बीच ग्राउंड पर की एमएस धोनी से तुलना.
साउथ अफ्रीका और श्रीलंका (South Africa Vs Sri lanka) के बीच 5 मैच की वनडे सीरीज चल रही है. साउथ अफ्रीका 2-0 से सीरीज में आगे है. दूसरे वनडे में साउथ अफ्रीका ने पहले बल्लेबाजी करते हुए 251 रन बनाए. जवाब में श्रीलंका सिर्फ 138 रन ही बना सका. साउथ अफ्रीका वर्ल्ड कप से पहले शानदार परफॉर्म कर रहा है. दूसरे वनडे में कुछ ऐसा हुआ जिसने हर किसी को हैरान कर दिया. श्रीलंका हार की कगार पर आ चुकी थी. इमरान ताहिर गेंदबाजी कर रहे थे.
इमरान ताहिर (Imran Tahir) ने बॉल को टॉस किया और स्पिन लेते हुए विकेटकीपर की तरफ आ गई. बल्लेबाज फर्नेंडो ने जोर से बल्ला घुमाया लेकिन बॉल बल्ले पर नहीं आई. साउथ अफ्रीका की तरफ से डेविड मिलर (David Miller) विकेट कीपरिंग कर रहे थे. उन्होंने बॉल को पकड़कर सीधे स्टम्प पर दे मारी. जिसको देखकर पास मं खड़े फाफ डुप्लेसिस हैरान रह गए और जोर से धोनी-धोनी (MS Dhoni) चिल्लाने लगे. इमरान ताहिर भी देखकर हंस पड़े. डुप्लेसिस (Faf Du Plessis) ने कहा- 'बिलकुल एमएस धोनी (MS Dhoni) के स्टाइल में किया.'
 
A post shared by Sportswriter | Storyteller (@sports_scribbler5884) on Mar 6, 2019 at 12:16pm PST
 
सोशल मीडिया पर ये वीडियो काफी वायरल हो रहा है. बता दें, इमरान ताहिर और फाफ डु प्लेसिस आईपीएल में चेन्नई सुपर किंग्स की तरफ से खेलते हैं. उस टीम में एमएस धोनी कप्तान हैं. वो काफी समय से धोनी के साथ खेलते नजर आ रहे हैं. उन्होंने धोनी का गेम देखा है. जैसे ही डेविड मिलर ने ऐसा किया तो दोनों ही खिलाड़ी समझ गए कि ये एमएस धोनी का स्टाइल है.